Държавен вестник, бр. 28, 2026 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  28
тези въпроси до административния съд самї 
по себе си не представлява изземване или 
ограничаване на компетентност на общин­
ския съвет. 
Това може да създаде погрешното впечатле­
ние, че Конституционният съд се е произнесъл 
по повдигнатите въпроси по обвързващ начин.
Без значение за допустимостта на произ­
водството пред Конституционния съд е дали 
административният съд е приел, или не е 
приел за разглеждане предявеното оспорване 
на съответния акт, тъй като становището на 
съда по допустимостта на оспорването има 
значение за легитимацията на вносителя на 
конституционния спор за компетентност. Ако 
съдът е приел спора за разглеждане, легити­
миран да повдигне конституционния спор е 
общинският съвет, като твърди, че неговото 
правомощие е накърнено, а ако съдът прекрати 
производството по оспорването, легитимирана 
да повдигне конституционния спор е изпъл­
нителната власт с претенцията, че нейното 
правомощие е накърнено.
Произнасянето на съда по предявено от 
областния управител оспорване на акт на 
общинския съвет не може да лиши Консти­
туционния съд от компетентността да реши 
дали е налице спор за компетентност и да се 
произнесе по него.
В случая конституционен спор е налице, 
тъй като по същество се спори дали осъ­
щественото от областния управител действие 
накърнява компетентността на общинския 
съвет да приема самостоятелно актове по 
отношение на собственото си конституиране и 
функциониране, в качеството си на избран от 
гражданите орган на местно самоуправление, 
и да приема актове, чрез които самостоятелно 
осъществява компетенции, предоставени на 
местната власт в съответствие с прогласе­
ното в чл. 2, ал. 1 от Конституцията местно 
самоуправление. 
Установяването от Конституционния съд 
чрез решаване на спор за компетентност на 
очертаните от Конституцията граници на 
компетентност на областния управител при 
упражняване на правомощието му да осъ­
ществява контрол за законосъобразност на 
актовете на общинските съвети като органи 
на местно самоуправление е важна конститу­
ционна гаранция за опазването и укрепването 
на отредената от Основния закон значимост 
на местното самоуправление.
Конституционни съдии:
Атанас Семов
Янаки Стоилов
Соня Янкулова
Борислав Белазелков
1371
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗЕМЕДЕЛИЕТО И ХРАНИТЕ
Наредба за изменение и допълнение на 
Наредба № 3 от 2023 г. за условията и реда 
за прилагане на интервенциите под формата 
на директни плащания, включени в Стра­
тегическия план, за проверките, намаления 
на плащанията и реда за налагане на ад­
министративни санкции (oбн., ДВ, бр. 23 от 
2023 г.; изм. и доп., бр. 48, 56, 80, 92, 93 и 96 
от 2023 г., бр. 47 и 92 от 2024 г., бр. 16 и 79 
от 2025 г. и бр. 6 от 2026 г.)
§ 1. В чл. 5 се създава ал. 1а:
„(1а) Проверката по чл. 60, ал. 2 от ЗПЗП 
се извършва към момента на подаване на за­
явлението за подпомагане и към 30 септември 
на годината на кандидатстване.“
§ 2. В чл. 8 се правят следните изменения 
и допълнения:
1. В ал. 4 се създава т. 4:
„4. са реализирали средно количество краве 
мляко и/или млечни продукти в еквивалент 
мляко за стопанството в размер не по-малко 
от 1000 кг.“
2. В ал. 4а накрая се добавя „при спазване 
на чл. 1, ал. 2 от Наредба № 5 от 2023 г. за 
специфичните изисквания за производство, 
събиране, транспортиране и преработка на 
сурово мляко, предлагането на пазара на 
мляко и млечни продукти и официалния им 
контрол (ДВ, бр. 41 от 2023 г.) (Наредба № 5 
от 2023 г.)“.
3. Алинея 6 се изменя така:
„(6) Подпомагане не се предоставя за нито 
едно от заявените животни, когато кандидатите 
по интервенцията по ал. 1 не отговарят на:
1. поне едно от изискванията по ал. 4, 
т. 1 – 3;
2. изискването на ал. 4, т. 4;
3. изискването на ал. 4а.“
§ 3. В чл. 9 се правят следните изменения 
и допълнения:
1. В ал. 4  се създава т. 4:
„4. са реализирали средно количество краве 
мляко и/или млечни продукти в еквивалент 
мляко за стопанството в размер не по-малко 
от 1000 кг.“
2. В ал. 4а накрая се добавя „при спазване 
на чл. 1, ал. 2 от Наредба № 5 от 2023 г.“.
3. Алинея 7 се изменя така:
„(7) Подпомагане не се предоставя за нито 
едно от заявените животни, когато кандидатите 
по интервенцията по ал. 1 не отговарят на:
1. поне едно от изискванията по ал. 4, 
т. 1 – 3;
2. изискването на ал. 4, т. 4;
3. изискването на ал. 4а.“